13.07.20

**Trefniadau Mis Medi**

Yn dilyn cyhoeddiad Kirsty Williams, bydd yr holl ddisgyblion yn dychwelyd yn ôl i’r ysgol ym Mis Medi. Bydd cyfnod o hyblygrwydd am y pythefnos cyntaf ond yna bydd disgwyl bod pob plentyn wedi dychwelyd erbyn y 14eg o Fedi. Yn unol â’r canllawiau, bydd disgyblion yn cael eu cadw yn eu dosbarthiadau er mwyn osgoi cymysgu. Yr ydym am barhau gyda threfniadau hylendid a glanhau sydd wedi bodoli yn yr ysgol ers i ni ail agor ar y 29ain o Fehefin.

Dyddiadau HMS newydd i’ch dyddiadur

1af/ 2il o Fedi – Ni fydd yr ysgol ar agor i ddisgyblion. Diwrnod paratoi yw rhain yn hytrach na dyddiau hyfforddiant mewn swydd. Bydd dau ddiwrnod hyfforddiant mewn swydd yn cael eu trefnu yn hwyrach ymlaen yn y flwyddyn. **Felly, dyma’r dyddiadau HMS newydd ar gyfer 20/21, ble na fydd yr ysgol ar agor i’r disgyblion:-**

Ionawr y 4ydd

22ain o Chwefror

26ain o Fawrth

12 fed o Ebrill

19eg o Orffennaf

20fed o Orffennaf

Trefniadau dosbarth Meithrin

Dosbarth Meithrin – Byddwch yn derbyn llythyr gyda manylion dechrau eich plentyn. Bydd eich plentyn yn cychwyn yn ystod yr wythnos yn dechrau’r 21ain o Fedi. Byddwch hefyd yn derbyn manylion am ddiwrnod ble byddwch yn gallu cwrdd athrawes eich plentyn. Bydd rhain yn cael eu cynnal ar y 3ydd a’r 4ydd o Fedi.

Trefniadau’r dosbarth Derbyn

Dosbarth Derbyn – Bydd hanner y dosbarth Derbyn i fewn ar y 3ydd o Fedi, a’r hanner arall ar y 4ydd o Fedi. Bydd y staff yn cysylltu gyda chi trwy See Saw yn nodi pa ddiwrnod bydd eich plentyn i fewn. O’r 7fed o Fedi, bydd pob plentyn o’r dosbarth Derbyn i fewn trwy’r wythnos. Os ydych yn teimlo efallai y byddai diwrnod cyfan yn ormod i’ch plentyn o’r 3ydd hyd at yr 11eg, yna mae croeso i chi ddod i nôl eich plentyn am 12:00. O’r 14eg, bydd disgwyl i bob plentyn aros trwy’r dydd.

Trefniadau Blwyddyn 1 i 6

Er mwyn i’r disgyblion ymgyfarwyddo gyda’r trefniadau newydd**, ni fydd yr holl ddisgyblion i fewn yn yr ysgol tan y 9fed o Fedi.** Bydd hyn yn rhoi cyfle i grwpiau llai o blant arfer efo’r drefn newydd, ac yn gyfle i’r athrawon dawelu unrhyw bryder a allai fod gan eich plentyn. Bydd hefyd yn gyfle i chi fel rhieni ymgyfarwyddo gyda’r trefniadau newydd o ran gollwng/ pigo plant ar ddiwedd y dydd.

Dyma amserlen i chi o pryd bydd eich plentyn i fewn yn yr ysgol yn ystod y 4 diwrnod cyntaf.

|  |  |
| --- | --- |
| 3.9.20 | Blwyddyn 1, 3 a 6 |
| 4.9.20 | Blwyddyn 1, 3 a 6 |
| 7.9.20 | Blwyddyn 2, 4 a 5 |
| 8.9.20 | Blwyddyn 2, 4 a 5 |
| 9.9.20 | Pob blwyddyn i fewn |
| 10.9.20 | Pob blwydddyn i fewn |
| 11.9.20 | Pob blwyddyn i fewn |

Dosbarthiadau Blwyddyn 5 a 6

Byddwch wedi derbyn gwybodaeth am ddosbarthiadau cofrestru Blynyddoedd 5 a 6. Yn ystod yr wythnosau cyntaf, er mwyn osgoi cymysgu ac er mwyn canolbwyntio ar gyfle i ddal i fyny, bydd y dosbarthiadau yn aros yn eu grwpiau iaith ar gyfer y diwrnod cyfan. Byddwn yn adolygu hyn yn rheolaidd, gan ddilyn canllawiau diweddaraf Llywodraeth Cymru o ran cymysgu dosbarthiadau.

Clybiau brecwast/ Clwb ar ôl ysgol

Bydd y clybiau yn ail agor o’r 3ydd o Fedi. Bydd angen o hyn allan i rieni fwcio ar gyfer y Clwb Brecwast a hefyd ar gyfer y Clwb ar ôl ysgol. **Ni fydd posib i blentyn fynychu heb archebu lle.** Bydd posib bwcio trwy ap yr ysgol, ebostio’r ysgol neu tecstio rhif ffôn y clybiau. Bydd angen i chi gysylltu ar Ddydd Iau yr wythnos flaenorol fan bellaf er mwyn archebu ar gyfer y Dydd Llun. Os ydych angen Clwb brecwast/ clwb ar ôl ysgol ar y 3ydd/ 4ydd o Fedi, yna fedrwch chi gysylltu erbyn y 1af o Fedi os gwelwch yn dda. Bydd y clybiau ar gael i ddisgyblion meithrin o’r 21ain o Fedi.

Amseroedd dechrau/ gorffen

Er mwyn ceisio cyfyngu ar faint sydd ar y safle, byddwn yn parhau gyda threfniadau gollwng a phigo disgyblion fel sydd wedi bodoli ers y 29ain o Fehefin. **Bydd trefniadau ar gyfer mynedfa gollwng/ pigo i fyny ar wahan ar gyfer y Cyfnod Sylfaen a Chyfnod Allweddol 2 yn parhau.** Bydd angen i rieni ollwg a pigo y disgyblion wrth y ddau fynedfa, yn hytrach na mynd i’r buarth. Bydd posib i chi ollwng eich plentyn rhwng 8:35 a 8:55 yn y bore. Ar ddiwedd y dydd bydd amseroedd penodol ar gyfer blynyddoedd penodol

Blwyddyn 1, 2, 3 a 4 Rhwng 2:45 a 3:00

Blwyddyn 5 a 6 Rhwng 3:00 a 3:15

Dosbarth Derbyn Rhwng 2:40 a 2:45

Byddwn yn adolygu y trefniadau yma yn gyson ac yn addasu os bydd angen. Byddwn yn eich hysbysu o unrhyw newidiadau, ond yn eich annog os oes ganddoch chi blant ym Mlwyddyn 1 neu 2 a 3 neu 4 eich bod yn dod i gasglu eich plant am 2:45 er mwyn lleihau nifer y ceir ar y safle, ac i ddod ar ddiwedd y cyfnod os nad oes brawd neu chwaer arall yn y blynyddoedd hynny. Os yn bosibl os gallwch gerdded i’r ysgol os yw hyn yn ymarferol.

Trefniadau cinio

Bydd y gegin yn agor ar y 3ydd o Fedi ond byddwn yn cadarnhau trefniadau cinio gyda chi maes o law.

Gwisg ysgol

Bydd angen i ddisgyblion wisgo gwisg ysgol o Fedi ymlaen.

Bydd yr ysgol ychydig yn wahanol ym Mis Medi, ond byddwn yn sicrhau ein bod yn parhau i ddarparu amgylchedd hapus a diogel i’ch plentyn. Os oes gennych unrhyw bryder, mae croeso i chi gysylltu gyda ni fel ysgol. Byddwyn yn rhannu cytundeb rhieni ar ap yr ysgol, os allwch chi sicrhau eich bod yn llewni’r ffurflen cyn i’r disgyblion ddychwelyd i’r ysgol os gwelwch yn dda. Yr ydym yn gobeithio na fydd y trefniadau yn newid, ond os bydd gwybodaeth pwysig yr ydym angen rhannu gyda chi yn ystod yr haf, byddwn yn gwneud hynny gan ddefnyddio’r ap/ schoop/ tudalen facebook yr ysgol.

Diolch i chi fel rhieni am eich cefnogaeth yn ystod y cyfnod yma- rydym yn sylweddoli bod y cyfnod yma wedi bod yn un heriol iawn, ond mae’n amlwg bod y plant wedi cael nifer o brofiadau hyfryd yn ystod y cyfnod. Gobeithio y cewch gyfle i ymlacio ac i fwynhau’r haf ac edrychwn ymlaen yn fawr i groesawu pawb yn ôl Mis Medi.

Yn gywir,

Nerys Davies